kardosdrur/scandi-wiki huggingface dataset:
Frederik de Houtman

Frederik de Houtman (1571 – 21. oktober 1627) eller Frederick de Houtman var en hollandsk søfarer og opdagelsesrejsende, som sejlede langs Australiens vestkyst på vej til Batavia i Nederlandsk Ostindien.

Biografi 
Frederik de Houtman blev født i 1571 i Gouda, De Forenede Nederlande.

Han assisterede sin landsmand søfareren Pieter Dirkszoon Keyser med astronomiske observationer på sin første ekspedition fra de De Forenede Nederlande til Ostindien i 1595-1597.

De Houtman var en ældre bror til Cornelis de Houtman, som blev dræbt på en anden ekspedition i 1598-1599. Frederik blev fængslet af sultanen af Aceh i det nordlige Sumatra, men udnyttede tiden i fængslet til at studere det lokale malajiske sprog og foretage astronomiske observationer.

I 1603, efter sin tilbagevenden til De Forenede Nederlande, publicerede Houtman sine stjerneobservationer i et appendix til hans bog om malajiske og malagassiske sprog.

I 1619 sejlede han til Ostindien igen for VOC (Nederlandske Ostindiske kompagni). De Houtman med skibet Dordrecht og Jacob d'Edel med skibet Amsterdam kom tæt på land ved den australske vestkyst nær vor dages Perth. De kaldte området d'Edelsland. Herfra sejlede de nordpå langs kysten og kom til en gruppe sandbanker, som de lige akkurat undgik, der efterfølgende blev kaldt Houtman Abrolhos. De Houtman gik i land i området kendt som Eendrachtsland, som tidligere var blev opdaget af Dirck Hartog. I sin journal identificerede de Houtman disse kyststrækninger som Marco Polos land Beach eller Locach, der blev vist på tidens kort som f.eks det af Jan Huygen van Linschoten.

De Houtman døde den 21. oktober 1627 i Alkmaar, De Forenede Nederlande.

Noter

Eksterne henvisninger 
  
 Ian Ridpath's Star Tales  
 Knobel, E. B., "On Frederick de Houtman's catalogue of southern stars, and the origin of the southern constellations", Monthly Notices of the Royal Astronomical Society, Vol. 77, p. 414-432. (ADS) 

Opdagelsesrejsende fra Nederlandene
Europæisk opdagelse af Australien
London League 1897-98

London League 1897–98 var den anden sæson af den engelske fodboldliga London League. Division One havde deltagelse af ni hold, der spillede en dobbeltturnering alle-mod-alle. Turneringen blev vundet af Thames Ironworks FC, som dermed vandt ligaen for første gang.

Resultater

Division One

Division Two

Kilder / eksterne henvisninger 
 Non-League Matters - London League 1896-1910  
 Football Club History Database

Noter 

Sæsoner i London League
Fodbold i 1897
Fodbold i 1898
Charles Takyi

Charles Kwame Takyi (født 12. november 1984) er en tysk fodboldspiller af ghanesisk afstamning, der spiller i Dibba Fujairah.

I foråret 2013 spillede Takyi i den danske klub AC Horsens, hvor det blev til 11 kampe og 2 mål i Superligaen. Forårssæsonen endte dog med at AC Horsens rykkede ned i 1. division, hvorefter Takyi forlod klubben til fordel for den tyske 2. Bundesligaklub Energie Cottbus.

Referencer

Eksterne henvisninger 
 Charles Takyi på Superstats.dk

Fodboldspillere fra Tyskland
Fodboldspillere fra Hamburger SV
Fodboldspillere fra FC St. Pauli
Fodboldspillere fra Greuther Fürth
Fodboldspillere fra AC Horsens
Fodboldspillere fra Energie Cottbus
London League 1898-99

London League 1898–99 var den tredje sæson af den engelske fodboldliga London League. Division One havde deltagelse af ni hold, der spillede en dobbeltturnering alle-mod-alle. Turneringen blev vundet af Tottenham Hotspur FC Reserves, som dermed vandt ligaen for første gang.

Resultater

Division One

Division Two

Kilder / eksterne henvisninger 
 Non-League Matters - London League 1896-1910  
 Football Club History Database

Noter 

Sæsoner i London League
Fodbold i 1898
Fodbold i 1899
Toyota Avensis Verso

Toyota Avensis Verso var en stor MPV fra Toyota, som kom på markedet i august 2001 som efterfølger for Toyota Picnic. Ligesom forgængeren hed bilen Toyota Ipsum i Asien, og varebilsudgaven hed i Danmark Toyota SportsVan.

Avensis Verso var baseret på den store mellemklassebil Toyota Avensis. Med en udvendig længde på 4,65 m var modellen lidt større end forgængeren, for at kunne konkurrere med Honda Odyssey. Bilen kunne enten have fem, seks eller syv siddepladser. Motorprogrammet omfattede en 2,0-liters benzinmotor med 110 kW (150 hk) samt en ligeledes 2,0-liters turbodieselmotor med 85 kW (116 hk). Da reservehjulet var monteret under bunden af bilen, var der et stort bagagerum til rådighed.

I oktober 2003 gennemførtes flere ændringer med forbedring af det ind- og udvendige design.

I midten af 2005 indstilledes den venstrestyrede version. Avensis Verso kunne fra da af i Europa kun fås i lande med venstrekørsel som f.eks. Storbritannien.

På grund af de lave styktal af både den mindre Corolla Verso samt Avensis Verso udviklede Toyota Toyota Verso, som i foråret 2009 afløste begge modeller i Europa.

Tekniske specifikationer

Eksterne henvisninger 

Avensis Verso
Store MPV'er
Forhjulstrukne biler
Biler introduceret i 2001
Biler fra 2000'erne
London League 1899-1900

London League 1899–1900 var den fjerde sæson af den engelske fodboldliga London League. Division One havde deltagelse af ti hold, der spillede en dobbeltturnering alle-mod-alle. Turneringen blev vundet af Millwall Athletic FC Reserves, som dermed vandt ligaen for første gang.

Resultater

Division One

Division Two

Kilder / eksterne henvisninger 
 Non-League Matter - London League 1896-1910  
 Football Club History Database

Noter 

Sæsoner i London League
Fodbold i 1899
Fodbold i 1900
London League 1900-01

London League 1900–01 var den femte sæson af den engelske fodboldliga London League. Ligaen havde deltaglse af 21 hold fordelt på to divisioner, som begge spillede en dobbeltturnering alle-mod-alle. Division One blev vundet af Millwall Athletic FC Reserves, som dermed vandt ligaen for anden sæson i træk og anden gang i alt.

Resultater

Division One

Division Two

Kilder / eksterne henvisninger 
 Non-League Matters - London League 1896-1910  
 Football Club History Database

Noter 

Sæsoner i London League
Fodbold i 1900
Fodbold i 1901
Chevrolet Equinox

Chevrolet Equinox er en mellemstor SUV, som kom på markedet i 2005 og som kun sælges i Nordamerika. GM betegner selv bilen som en lille SUV på trods af dens længde på næsten 4,8 meter.


Første generation (2005−2009) 

Den første generation af Equinox var baseret på samme platform ("GM Theta") som Opel Antara, Pontiac Torrent, Suzuki XL7 og flere andre bilmodeller. Equinox havde for- eller som ekstraudstyr firehjulstræk.

Equinox blev drevet af en i Kina bygget 3,4-liters V6-motor med 138 kW (188 hk). Siden faceliftet i 2008 findes modellen også i en sportsudgave med en stærkere 3,6-liters V6-motor, som ydede 190 kW (258 hk) og accelererede Equinox på mindre end syv sekunder fra 0 til .

I et lavt styktal på 115 biler blev Equinox i 2007 og 2008 også bygget som brændselscellebil. Disse biler adskilte sig optisk tydeligt fra de almindelige Equinox-modeller, da f.eks. forlygterne var overtaget fra søstermodellen Pontiac Torrent.

Anden generation (2009−) 

Siden sommeren 2009 er anden generation af Equinox på markedet. Den grundlæggende tekniske platform er uændret, men bilen ser mindre ud end forgængeren. Motorerne er ligeledes blevet modificeret fra bunden af, så bilen nu fås med en 2,4-liters firecylinder og en 3,0-liters V6 med næsten uændret effekt.

Fra USA har nogle autotests udmeldt betydeligt højere brændstofforbrugsværdier for 2010-modellen af Equinox end opgivet af fabrikanten.

Modellen findes i udstyrsvarianterne LS, LT og LTZ. Priserne ligger alt efter version mellem 22.440 og 29.795 US$.

Noter

Eksterne henvisninger 

 Officielt websted (på engelsk)

Equinox
SUV'er
Forhjulstrukne biler
Biler introduceret i 2005
Biler fra 2000'erne
Biler fra 2010'erne
Kristian Würtz

Kristian Würtz (født 15. juli 1980 i Aarhus) er en dansk politolog og politiker, der siden 11. august 2011 har været rådmand for først Magistratsafdelingen for Børn og Unge i Aarhus Kommune, herefter rådmand for Teknik og Miljø (2013-2017) og fra 2018 rådmand for Sociale Forhold og Beskæftigelse, valgt for Socialdemokraterne.

Würtz er opvokset i Åbyhøj og Brabrand, student fra Århus Statsgymnasium og blev cand.scient.pol. fra Aarhus Universitet i 2008. Efter studiet har han undervist i samfundsfag ved Marselisborg Gymnasium.

Han begyndte sin politiske karriere som formand for Frit Forum i Aarhus i perioden 2003-2005 og blev i 2006 valgt til Aarhus Byråd. Her blev han medlem af økonomiudvalget, og fra 2009 sit partis politiske ordfører samt formand for beskæftigelsesudvalget. 

Ved Jacob Bundgaards tiltræden som borgmester overtog han Bundsgaards rådmandspost i Børn og Unge. Efter valget i 2013 blev han rådmand for Teknik og Miljø.

Würtz sidder i bestyrelsen for Aarhus Letbane som repræsentant for Aarhus Kommune. 

Würtz blev i oktober 2021 ansat som i direktør i Brabrand Boligforening med virkning fra 2022 og vil derfor stoppe i politik. Udmeldingen kom for sent til at fjerne hans navn fra stemmesedlen til kommunalvalget 2021 som han er opstillet til.

Kristian Würtz er gift med konsulent Louise Enevoldsen, som han har tre børn med. Parret er bosiddende i Aarhus V.

Referencer

Eksterne henvisninger 
 Om Kristian Würtz på Aarhus Kommunes hjemmeside 

Personer fra Aarhus
Politologer fra Danmark
Medlemmer af Aarhus Byråd
Kommunalbestyrelsesmedlemmer fra Socialdemokraterne
Rådmænd i Aarhus
Joachim Wessel

Joachim Wessel (1739 i Vestby Præstegård (døbt 23. februar) – 17. juni 1791) var en dansk-norsk officer og landmand.

Han var søn af sognepræst til Vestby Ole Wessel og Magdalena født Vagel. Han blev 1755 underofficer og gik som sådan på Den matematiske Skole i Christiania, blev fændrik 1760 ved 1. oplandske nationale Infanteriregiment, hvor han 1762 blev sekondløjtnant, 1766 premierløjtnant, 1786 kaptajn; han afgik derfra 1789 med karakter af major og 200 rigsdaler i pension. 1773 købte han gården Nedrekvern på Hedemarken, hvor han gjorde sig bemærket ved et særdeles dygtigt landbrug, der gentagne gange indbragte ham medaljer fra Det Kongelige Danske Landhusholdningsselskab, en påskønnelse, som også blev hans hustru til del for udmærket husflid. Wessel, hvis helbred havde lidt under hans tidligere virksomhed som landmåler, afgik ved døden allerede 17. juni 1791. Hans hustru Susanna Marie Vagel, en datter af ingeniørmajor Joachim Vagel i Frederiksstad og Maria Elisabeth von Ulrichsdal, var født 29. februar 1748 og døde i Christiania 25. januar 1820. Af deres to døtre var den ene gift med historikeren, justitiarius Jens Christian Berg.

Kilder 

 
 Bernt Moe, Tidsskrift for norsk Personal-Historie, I, 217 ff.

Landmænd fra Norge
Officerer fra Danmark
Danskere i 1700-tallet
Joachim
Klinisk Institut (Aalborg Universitet)

Klinisk Institut er et institut på Aalborg Universitet under Det Sundhedsvidenskabelige Fakultet. Det blev oprettet 1. januar 2013 og er fysisk beliggende på Aalborg Universitetshospital. På denne måde har man skabt et godt grundlag og sammenhæng mellem forskning og uddannelse.

Nogle af forskningsenhederne samarbejder tværfagligt med hinanden indenfor større forskningsområder f.eks. i forhold til  Hjerte-kar-sygdomme, kræft og neurologiske tilstande. Institutlederen er Sten Rasmussen.

Uddannelser 

Bachelor

 Idræt
 Medicin
 Medicin med Industriel Specialisering
 Sundhedsteknologi

Kandidat

 Folkesundhedsvidenskab (cand.scient.san.publ.)
 Idræt (cand.scient.)
 Idrætsteknologi (Cand.scient.tech.)
 Klinisk Videnskab og Teknologi (cand.scient.)
 Medicin (cand.med.)
 Medicin med Industriel Specialisering (Cand.scient.med.)
 Muskuloskeletal Fysioterapi (cand.san.)
 Sundhedsteknologi (cand.polyt.)

Master

 Sexologi
 Smertevidenskab og Tværfaglig Smertebehandling
 Sundhedsinformatik

Eksterne henvisninger 
Hjemmeside

Institutter ved Aalborg Universitet
Natura 2000-område nr. 36 Nipgård Sø

Natura 2000-område nr. 36 Nipgård Sø er en naturplan under det fælleseuropæiske Natura 2000-projekt. Planområdet, Nipgård Sø, er et habitatområde, med et samlet areal på ca. 50 ha, der består af 30 ha sø og
20 ha af det omgivende landareal; Området ligger i Silkeborg Kommune.

Beskrivelse 

Nipgård Sø er en uregelmæssigt formet sø, i et landskab med mange dødishuller. Der er kun tilløb
fra drængrøfter, og oplandet til søen er meget lille, men består af
intensivt dyrkede landbrugsarealer. Afløbet er en gravet afvandingskanal,
der oprindeligt blev etableret i forbindelse med en sænkning af vandstanden i søen, og er i lange perioder tørlagt. Det løber til Åresvad Å og videre i Karup Å. Søen, der tidligere har haft
en større udstrækning med højere vandstand, er lavvandet med sandbund og er omkranset af sumpskov, rørsump og græssede enge. Enkelte steder vokser bl.a. dunhammer,
næb-star og kalmus ud over søen.

Søen er udpeget på grund af den veludviklede undervandsvegetation.
På lavt vand forekommer planter som strandbo, søpryd og svømmende sumpskærm, og på dybere vand findes en række langskudsplanter.

Natura 2000-planen er vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21. Natura 2000-planen er koordineret med Vandplan 1.2 Limfjorden.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger 

 Kort over området
 Naturplanen på Naturstyrelsens websted.
 Naturplanen 2016-2021
 Basisanalysen for naturplanen
 Basisanalyse 2016-2021

Natura 2000-planer
Lokaliteter i Silkeborg Kommune
EU-habitatområder i Danmark
Mariebergsbron

Mariebergsbron er en bro over Mariebergssundet mellem bydelene Marieberg og Lilla Essingen i Stockholm.

Mariebergsbron er en 109 meter lang stålkonstruktion med en sejlfri højde på 12 meter og en bredde på 15 meter. Broen blev indviet nyårsaften 1936. Inden da fandtes en smal betonbro som gik fra Lilla Essingen i Luxgatans forlængelse til Mariebergs kyst.

Mariebergsbron fik sit nuværende navn i 1962, tidligere hed den Lilla Essingebron. Man anså en navneændring for nødvendig for at undgå sammenblandning med Essingebron som er en del af Essingeleden.

Eksterne kilder og henvisninger 
 Stahre, Nils-Gustaf; Fogelström, Per Anders (1986). Stockholms gatunamn: innerstaden. Monografier utgivna av Stockholms stad (utgåva 1:a upplagan). Stockholm: Liber/Allmänna förlaget. Libris 7269073. 
 Dufwa, Arne, red (1985). Trafik, broar, tunnelbanor, gator. Monografier utgivna av Stockholms stad, Stockholms tekniska historia 1. Stockholm: Liber Förlag. Libris 513275. 

Broer i Sverige
Stockholms geografi
Morten Frich

Morten Frich (født 25. november 1973) er en dansk journalist og forfatter. Han har skrevet "Kronvidnet - Hells Angels indefra". Frich har blandt andet arbejdet for Berlingske Tidende, Information og lige nu er han ansat som forside- og nyhedsredaktør hos Politiken.

Frich var blandt Cavlingvinderne i 2008 for multimedieprojektet "Forbrydelsen" om politireformen, hvor en konkret sag om politisvigt førte til debat om og ændringer af den nye politireform. Frich vandt prisen sammen med kollegaerne fra Berlingske Tidende, Morten Crone, Erik Refner og Jesper Woldenhof.

I 2011 vandt han Den Berlingske Fonds journalistpris.

Eksterne henvisninger 
 Morten Frichs personlige hjemmeside  på mortenfrich.com

Referencer 

Journalister ved Berlingske
Faglitterære forfattere fra Danmark
Dansksprogede forfattere fra Danmark
Cavlingprismodtagere
Personer i Kraks Blå Bog
Aéroport Paris-Charles de Gaulle

Aéroport Paris-Charles de Gaulle (IATA: CDG, ICAO: LFPG) (engelsk: Charles de Gaulle International Airport), også kendt som Roissy-Charles-de-Gaulle eller bare Roissy, er en fransk lufthavn lokaliseret godt 30 km nord-øst for Paris. Lufthavnen er med sine ca. 60 millioner årlige passagerer Frankrigs største lufthavn og en af Europas største lufthavne. Lufthavnen er tilgængelig via motorveje, fjerntog (TGV hhv. Eurostar), RER B og flere buslinjer, som går direkte til lufthavnen.

Lufthavnens tre terminaler dækker henholdsvis udenrigsflyvninger til Europa (terminal 1), udenrigsflyvninger til USA, Canada, Afrika og Asien m.m. (terminal 2) og indenrigsflyvninger (terminal 3). I terminal 2 afgår hurtigtoget TGV til Paris samt Eurostar til London og Bruxelles.

I 2000 styrtede Air France Flight 4590, som var en Concorde, ned i et hotel der ligger i nærheden af lufthavnen. Der døde 113 mennesker. Der var 4 inde i hotellet, da det skete. Dette er den eneste ulykke der er sket med en Concorde.

Lufthavnen er navngivet efter den tidligere franske præsident Charles de Gaulle (1890-1970).

Statistik

Eksterne henvisninger 

Paris-Charles
Bygninger, konstruktioner og anlæg i Paris
Transport i Paris
Etableret i 1974
Jim Benton

Jim Benton (født 31. Oktober 1960) er en amerikansk børnbogsforfatter og illustrator.

Han har bl.a skrevet de 15 bøger i bogserien Kære dumme dagbog.

Han har endvidere skrevet serien bogserien Franny K. Stein, Mad Scientist,

Eksterne henvisninger 
 Jim Bentons hjemmeside
 Bentons bøger

Børnebogsforfattere fra USA
Illustratorer fra USA
Gare du Palais

Gare du Palais eller Du Palais Station er en tog- og busstation i Québec i Canada. Navnet kommer af dets nærhed til intendanten af New Frances palads. Stationen betjenes af Via Rail Canada, Canadas nationale jernbaneselskab for passagertrafik, og af det private bussselskab Orléans Express.

Bygningen blev opført i 1915 af Canadian Pacific Railway, og den slotslignende station på to etager ligner meget Château Frontenacs udformning. Stationen havde ikke nogen passagertrafik fra 1976 til 1985, mens der i dag igen er regelmæssige afgange vestpå til Montreal Central Station via Drummondville. Stationen udnævntes til Heritage Railway Station i 1992.

Kildehenvisnnger

Eksterne henvisninger 

Québec
Jernbanestationer
Etableret i 1915
Bygninger, konstruktioner og anlæg i Canada
Camenca

Camenca (rumænsk:kameŋka, russisk:Каменка, Kamenka, ukrainsk:Кам'янка, Kamianka, polsk:Kamionka) er en by i den autonome republik Transnistrien (del af Moldova), med et indbyggertal (pr. 2004) på ca. 10.300. Byen ligger på venstre side (nordøstsiden) af floden Dnestr. Landsbyen Solnecinoe er en del af byen. Byen er administrativ hovedby i Camenca distriktet.

Byens borgmester er Mustya Petr Vasilievich.

Camenca Sanatorium 
Byens sanatorium er et velkendt kursted i regionen og i nabolandene.

Befolkning 
Resultatet af de sidste folketællinger.

Noter

Referencer 
 Økoturisme i Østeuropa, Camenca 
 Kamionka  (Camenca) i det polske geografileksikon (1881) (på polsk)

Byer i Transnistrien
The Canadian

The Canadian eller Le Canadien er et canadisk transkontinentalt passagertog, der drives af Via Rail Canada mellem Toronto Union Station i Toronto og Pacific Central Station i Vancouver. Der tilbagelægges 4.466 kilometer mellem de to endestationer, og der standses 65 gange undervejs; ved de 55 dog kun efter forespørgsel.

Før 1955 blev The Canadian drevet af Canadian Pacific Railway mellem Toronto og Chicago. I 1955 gav man dog dette navn til ruten mellem Montreal/Toronto og Vancouver, og indførte samtidig nye strømlinede tog. Via Rail overtog driften i 1978, og i 1990 afkortedes turen til kun at være mellem Toronto og Vancouver.

Kilder 
 Classic Trains, Spring 2005, Kalmbach Publishing,  siderne 58–69

Eksterne henvisninger 

 Officiel hjemmeside 

Jernbanetransport i Canada
Togforbindelser
Replika

Replika (fra italiensk replica, til replicare, duplikere, fra latin replicare, gentage; fagligt sprog) er en nøjagtig kopi eller model af en anden genstand. Indenfor kunst, også en replik, et kunstværk udført af kunstneren selv eller under dennes opsyn.

Replika bruges også om rekonstruktioner af historiske genstande som f.eks. smykker, våben eller bygninger.

Kilde 
 replika — Ordbog — ODS

Note 

Kunst
Skalamodeller
Waldemar Nicolai Ulstrup

Waldemar Nicolai Ulstrup (21. oktober 1796 i Hillerød – 26. juli 1883 i Helsingør) var en dansk officer.

Han var født i Hillerød, hvor hans fader Nicolai Ulstrup var amtsfuldmægtig og ejede et salpeterværk; moderen hed Karen født Schive. I 1810 trådte han som volontør ind i Hæren, blev samme år artillerikadet, avancerede derefter i 1812 til stykjunker og til sekondløjtnant i artilleriet og blev i 1823 karakteriseret premierløjtnant, hvilken grad han virkelig opnåede 1828. Året forinden fungerede han som tøjhusløjtnant i Fladstrand og Hals, fik 1832 kaptajns karakter og anciennitet, blev 1835 sekondkaptajn ved 6. batteri, over hvilket han i 1841 overtog befalingen. 1838-42 opholdt han sig dog ved Finspong, Stafsjö og Åker kanonstøberier i Sverige som regeringens tilsynshavende for kanonleverancer og modtog ved denne lejlighed en æressabel af kong Carl XIV Johan.

I 1848 blev Ulstrup major, 1850 oberstløjtnant og i 1853 karakteriseret oberst. I størstedelen af tiden 1842-54 var han sekretær i Artilleri- og konstruktionskommissionen og konstruerede den 36/84 punds kystaffutage af 1852. 1854 blev han ansat som kommandør for artilleristaben, og samtidig blev han formand i en kommission, der skulle anstille med miniérifler, samt formand i en espingol-kommission; 1856 blev han stabschef ved generalinspektoratet for artilleriet og tillige formand for en kommission, som havde at indgive forslag angående ordningen af krudtværket på Frederiksværk, hvilket han modtog på Landetatens vegne ved dets overgang dertil i 1857.

Som stabschef (hos general Christian de Meza) udøvede Ulstrup kun ringe indflydelse, og han stilledes derfor i 1858 til artilleribrigadens rådighed, benådedes året efter med Kommandørkorset af Dannebrogordenen og udnævntes i 1860 til overtøjmester og kommandør for tøjetaten. I 1863 tillagdes ham generalmajors karakter, og da ved årets slutning chefen for artilleriet ansattes ved den aktive hær, overtog han kommandoen over det på Sjælland tilbageværende artilleri, idet han samtidig erholdt generalmajors anciennitet. I 1865 fik han sin afsked nåde af krigstjenesten og flyttede kort efter sin hustrus død til Helsingør, hvor han døde 26. juli 1883. 2. juli 1840 havde han ægtet Hanne Anine Christiane Jørgensen (27. november 1812 - 1. november 1865), datter af byfoged i Frederikshavn og herredsfoged i Horns Herred Hans Jacob Jørgensen.

Kilder 

 

Personer i Dansk Biografisk Leksikon
Generalmajorer fra Danmark
Personer fra Hillerød
Danskere i 1800-tallet
Artilleriofficerer fra Danmark
Kommandører af 1. grad af Dannebrog
China Petrochemical Corporation

China Petrochemical Corporation eller Sinopec Group er Asiens største olieraffinering og petrokemiske virksomhed, der administreres af SASAC for Kinas statsråd. Koncernen har hovedsæde i Chaoyangmenwai i Beijing, overfor konkurrenten CNOOC Groups hovedkvarter.

Sinopec Group var rangeret øverst blandt Kinas 500 topvirksomheder, med en årsomsætning på over 1012 trillioner yuan.

Datterselskaber 
Det væsentligste datterselskab er China Petroleum and Chemical Corporation Limited, som almindeligvis er kendt som "Sinopec Limited". Sinopec Limited er børsnoteret på Hong Kong Stock Exchange, Shanghai Stock Exchange, London Stock Exchange og New York Stock Exchange.

Eksterne henvisninger 
China Petrochemical Corporation

Kilder 

Olieselskaber fra Kina
Virksomheder i Beijing
Statsejede virksomheder fra Kina
Etableret i 1998
Kemivirksomheder fra Kina
Andreas von Bergen

Andreas von Bergen (begravet 23. marts 1763) var en dansk godsejer og landsdommer, far til Daniel von Bergen.

Han var søn af købmand i Odense Daniel Bastiansen von Bergen og Catharina Jensdatter Bejer. Berger var justitsråd, landsdommer på Fyn og borgmester i Odense 1719-42. Han ejede gården Klarskov 1710-34.

I 1716 blev han gift "i salig Knud Landorphs hus med salig conrektor Lujas enke" Karen Landorph (død 1761), som var datter af professor Knud Landorph og Birgitte Bircherod.

Han er begravet i Odense Domkirke, hvor et epitafium over ham og hustruen er opsat i søndre sideskibs 2. fag.

Kilder 
 Profil på Geni.com

Landsdommere fra Danmark
Danskere i 1700-tallet
Godsejere fra Danmark
Borgmestre i Odense
Ikke-folkevalgte borgmestre fra Danmark (før 1919)